text: वरिष्ठ पुलिस अधिकारियों के साथ मौके पर पहुंचे महापौर सोवन चटर्जी ने कहा कि दमकलकर्मी आग बुझाने के लिए कड़ी मशक्कत कर रहे हैं. उन्होंने कहा कि हम अपना सर्वश्रेष्ठ प्रयास कर रहे है लेकिन काफी संख्या में इमारतें होने के कारण यहां आग बुझाने के अभियान में मुश्किल आ रही है. आग के कारण इलाके में यातायात पाबंदियां लगाई गई हैं. कोलकाता यातायात पुलिस विभाग ने ट्वीट कर कहा कि आग लगने की घटना के कारण एमजी रोड और पोद्देर कोर्ट के बीच रबिंद्र सारणी और ब्राबोर्न रोड और रबिंद्र सारणी के बीच कैनिंग स्ट्रीट पर वाहनों की आवाजाही बंद है.